ตั้งใจจะไปกิน มนต์นมสด ค่ะแต่หิวหาอาหารจานหลักกินก่อนดีกว่า เจอร้านนี้ เทียนซ้ง เป็ดย่าง อยู่ใกล้ร้านมนต์นมสดเลยค่ะ ร้านอร่อยแถวเสาชิงช้านี่มีหลายร้านที่น่าสนใจแต่เสียตรงหาที่จอดรถยากนี่ละค่ะ บางครั้งต้องยอมจอดไกลหน่อยละเดินมา ถ้าจอดแถวหน้าร้านอาจโดนล็อคล้อได้ไม่ทันตั้งตัว
ร้านดูจะเก่าแก่เปิดมานาน สไตล์ร้านก็จะได้บรรยากาศแบบย้อนยุคดี เมนูหลากหลายดีค่ะ ราคาไม่แพงด้วยค่ะ จานละ 40฿ - 50฿

- เมนูเด็ดๆก็ต้อง ข้าวหน้าเป็ด ค่ะ เนื้อเป็ดนุ่มคุณภาพดี ปริมาณคุ้มราคามากค่ะ จัดว่าดี

- บะหมี่เป็ด อันนี้บะหมี่เหลืองเส้นเล็กๆเหนียวนุ่ม กับเนื้อเป็ดนุ่มๆ อิ่มอร่อยค่ะชามนี้

- ติ่มซำ - ซาลาเปา ถาดละ 20฿ อร่อยดีค่ะ

มีอีกหลายเมนูเลยที่คงได้กลับมาลองชิมอีกค่ะ สำหรับร้านนี้ อิ่ม อร่อย ในราคาที่ไม่แพง จริงๆอยากให้ 5 ดาวด้วยซ้ำ ติ แค่เรื่องที่จอดรถไม่สะดวก